Beyoncé Knowles

Si Beyoncé Giselle Knowles-Carter (ipinanganak 4 Setyembre 1981), higit na kilala bilang Beyoncé (), ay isang Amerikanang mang-aawit manunulat ng awit at aktres. Ipinanganak at pinalaki sa Houston, Texas, nag-aral siya sa iba't ibang mga paaralan ng tanghalang sining, at namulat sa mga paligsahan sa pag-awit at pagsayaw. Sumikat si Knowles noong huling bahagi ng dekada '90 bilang pangunahing mang-aawit ng grupong babaeng R&B na Destiny's Child. Ang pagpapahinga ng grupo ang naging daan upang maglabas si Knowles ng kanyang kauna-unahang sariling album, ang Dangerously in Love noong 2003, na nagpakita na kaya niyang maging isang solong mang-aawit; nakabenta ito ng 11 milyong sipi, at nakakuha ng limang Grammy Awards.

Noong Nobyembre 6, 2005, sinimulan niyang i-publish ang kanyang musika sa YouTube, at noong Mayo 2023, umabot sa 25.9 milyong subscriber ang kanyang channel sa YouTube at nakakuha ng kabuuang 16.17 bilyong panonood ng video.

Pagkatapos mabuwag ang pangkat na Destiny's Child noong 2005, inilabas niya ang kanyang ikalawang solong album, ang B'Day (2006), na naglalaman ng mga sikat na awiting "Irreplaceable" at "Beautiful Liar". Pinasok din ni Knowles ang pag-arte, at nanomina sa kanyang pagganap sa Dreamgirls (2006), at pinangunahan ang pelikulang The Pink Panther (2006) at Obsessed (2009). Ang pagpapakasal niya sa rapper na si Jay-Z at ang pagganap niya bilang Etta James sa pelikulang Cadillac Records (2008) ang nakaimpluwensiya sa kanyang ikatlong album, ang I Am... Sasha Fierce (2008), na naglabas sa kanyang ibang pagkatao o alter-ego na si Sasha Fierce at umani ng 6 na Grammy Awards noong 2010, kabilang ang Awit ng Taon para sa "Single Ladies (Put a Ring on It)". Nagpahinga sa musika si Beyoncé noong 2010 at pinamahalaan ang sariling karera; ang kanyang ika-apat na album na 4 (2011) ay naging mas malumanay, na naghango ng iba't ibang uri ng musika mula sa mga temang 'funk' ng dekada '70, musikang pop ng dekada '80, at ang mga musikang 'soul' ng dekada '90. Ang ikalimang album niyang Beyoncé (2013), ay natatangi kaysa sa mga nauna na niyang album dahil sa mga pageeksperimento at pagsasama ng mga temang may kinalaman sa mga isyu ng mga pemenista, seks, pagiging ina, at iba pa.

Ang tagumpay ng kanyang solo album ay nagpatunay sa kanya bilang isa sa pinakamabiling artista sa industriya. Subalit, sinama rin niya ang kanyang pag-arte at mga kasundurang endorso sa kanyang listahan. Noong 2006, siya ay napabilang kasama si Steve Martin at Kevin Kline sa komedyang The Pink Panther, at sa parehong tao, ay nakuha ang pangunahing pagganap sa adaptasyon sa pelikula ng 1981 Broadway musical na Dreamgirls, na umani nang nominasyon sa Golden Globe. Inilunsad ni Knowles ang linya ng mga damit ng kanyang pamilya, ang House of Deréon noong 2004, at ang ilan pang mga kasunduan endorso sa Pepsi, Tommy Hilfiger, at L'Oréal. Si Knowles ay kasintahan na ni Jay-Z noong pang 2002, subalit sila ay tahimik tungkol sa kanilang relasyon. Pagkatapos nang maraming espekulasyon, sila ay nagpakasal noong 4 Abril 2008, at nagkaanak noong Enero 2012, na pinangalanang si Blue Ivy Carter.

 Pagkabata at pagsisimula ng Karera 

Si Knowles ay ipinanganak sa Houston, Texas, ang anak na babae ni Mathew Knowles, isang matagumpay na record manager. at ni Tina Beyincé, isang costume designer at hair stylist. Ang ama ni Knowles ay isang Aprikanong amerikano at ang kanya ina ay mula sa lahing Louisiana Creole, Aprikanong amerikano, Katutubong Amerikano, at Pranses. Bininyagan si Knowles sunod sa pangalan ng kanyang ina noong pagkadalaga, bilang pag-alaala sa kanyang ina at upang maiwasang mawala sa gamit ang pangalan na iyon, ito ay dahil sa unti lamang sa mga lalaking Beyincé ang gumagamit noon. Ang kanyany lolo't lola sa ina, na sina Lumis Albert Beyincé at Agnéz Deréon ay mga Louisiana Creole nagsasalita ng Pranses.

Pinag-aral si Knowles sa Mababang Paaralan ng St. Mary sa Texas, kung saan ay nag-aral siya ng mga klase sa sayaw, kabilang ang ballet at jazz. Ang kanyang talento ay natuklasan nang ang kanyang guro sa pagsayaw ay humuhuni ng isang awit at tinapos ni Knowles, na naabot ang mga matataas na nota. Datapwat si Knowles ay isang mahiyang batang babae, ang kanyang hilig sa musika at pagtatanghal ay hindi inaasahang nagsimula pagkatapos niyang sumali sa isang talent show sa paaralan. Nang siya ay nagkaroon na nang sandali sa entablado, nalampasan na rin niya ang kanyang pagiging mahiyain at ninais na niyang maging isang mang-aawit at tagapagtanghal. Sa ikapitong taon niya, sumali si Knowles sa kanyang pinakaunang talent show, at inawit ang "Imagine" ni John Lennon. Napanalunan niya ang patimpalak  at pinarangalan ng pagtayo ng mga manonood.

Sa taglagas ng 1990, nag-aral si Knowles sa Mababang paaralan ng Parker, isang tanyag na paaralan ng musika sa Houston, kung saan siya ay nagtatanghal sa entablado kasama ang koro ng paaralan. Sumali rin siya sa High School for the Performing and Visual Arts sa Houston  at pagkatapos naman ay sa Alief Elsik High School, na matatagpuan sa Alief. Si Knowles ay naging soloista sa koro ng kanyang simbahan, sa St. John's United Methodist Church. Nagtagal lamang siya ng dalawang taon, dahil na rin sa pagiging abala niya sa bago niyang karera.

Sa gulang na walo, nakilala ni Knowles si LaTavia Roberson nang siya ay nag-aaudition sa isang grupong pambabae. Sila, at kasama ang kaibigan ni Knowlesa na si Kelly Rowland ay ginawang isang grupo na magtatanghal ng rap at pagsayaw. Sila ay unang tinawag  na Girl's Tyme,, at lumaon ay ginawa na lang silang anim na miyembro. 
Kasama si Knowles at Rowlan, ang Gyrl's Time ay nakahatak ng mga tagatangkilik sa buong bansa. Ang West coast R&B produser na si Arne Frager, ay lumipad patungong Houston upang makita sila. sumunod nito ay dinala niya sila sa studio- The Plant Recording Studios- sa Hilagang California, at ginawang marka ang boses ni Knowles dahil naisip ni Frager na siya ay may personalidad at may kakayahan na umawit. Bilang bahagi ng pagsisikap upang makalagda ang Gyrl's Time sa isang malaking record label, ginawang estratehiya ni Frager ang pagsali nila sa Star Search, ang pinakamalaking talent show sa pambansang telebisyon noong panahong iyon. Sila ay nakasali subalit natalo sa kumpetisyon dahila ng kanilang awit na itinanghal ay hindi masyadong maganda, ayon na rin ito kay Knowles.

Upang mapahalaan ang grupo, si  Mathew Knowles (na noon ay isang medical-equipment salesman) ay nagbitiw  noong 1995 mula sa kanyang trabaho. Nilaan niya ang kanyang oras upang itayo ang isang "boot camp" para sa kanilang pagsasanay. Ang desisyong ito ay nagpabawas sa kalahati ng kinikita ng pamilya at ang kanyang mga magulang ay naghiwalay dahil sa hirap nang nangyari. Ni nagtagal pagkatapos maisama si Rowland sa grupo, binawasan ni Mathew ang bilang at ginawa na lamang apat, kasama si LeToya Luckett na sumali noong 1993. Sila ay nagsanay sa salon ni Tina at sa kanilang bakuran, at ang grupo ay nagpatuloy sa pagtatanghal bilang mga pambungad na bilang sa mga kilala nang mga babaeng grupong R&B nang panahong iyon;  Si Tina ay natulong din sa mamagitan ng pagdisenyo ng mga damit, na tinuloy niya hanggan noong kasikatan na ng Destiny's Child. Dahil sa patuloy na pagsuporta ni Mathew, sila ay nag-audition sa mga record label at sa wakas ay lumagda sa Elektra Records, subalit sila ay binitawan pagkatapos nang ilang buwan bago sila maglabas ng album.

 Pagrerekord at karera sa pelikula 
 Ang panahon ng Destiny's Child 

Kinuha mula sa isang passage ng Aklat ng Isaiah, pinalitan ng grupo ang pangalan bilang Destiny's Child noong 1993. Sila ay nagtanghal sa mga lokal na kaganapan at pagkatapos ng apat na taon sa paglalakbay, ang grupo ay lumagda sa Columbia Records sa huling bahagi ng 1997. Nang kaparehong taon, ang Destiny's Child ay nagrekord nang kanilang pinakamalaking label na awit, ang "Killing Time", para sa soundtrack nang pelikulang Men in Black.

Sa sumunod na taon, inilabas ng grupo ang kanilang unang sariling pamagat na album, at naging hit agad ang awit na "No, No, No". Ang album ang nagpasimula ng posibilidad nila sa industriya ng musika, na humakot ng katamtamang dami ng benta at nagpanalo sa gurpo ng tatlong Soul Train Lady of Soul Awards para sa "Pinakamahusay na R&B/Soul na Single" para sa "No, No, No", "Pinakamahusay na R&B/Soul na Album ng Taon". at ang "Pinakamahusay na R&B/Soul o Rap na Artista". Subalit, ang grupo ay umabot sa totoong kasikatan ng ilabas nila ang kanilang multi-platinum na sumunod na album ang The Writing's on the Wall noong 1999. Ang rekord ay kinabilangan ng ilan sa mga kilalang mga awit gaya ng "Bills, Bills, Bills", ang unang #1 single ng grupo, "Jumpin' Jumpin'", at ang "Say My Name", na naging pinakamatagumpay na awit sa panahong iyon, at isa sa mga nanatiling tatak na awit nila. Ang "Say My Name" ay nanalo ng Pinakamahusay na Pagtatanghal ng R&B ng Duo o Grupo na may Vocals at ng Pinakamahusay na Awit R&B sa 2001 Grammy Awards. Ang The Writing's on the Wall ay nakabenta ng mahigit sa pitong milyong kopya, at naging mahalang pangpasok nilang album sa industriya.   

Kaakibat ng kanilang tagumpay, ang grupo ay napalibutan ng labis na napublikong iringan na kinapalooban ng pagsasampa ng kaso ni na Luckett at Roberson para sa "hindi pagtupad sa kontrata" (breach of contract). Ang isyu ay lumala ng lumabas sa video ng "Say My Name" sina Michelle Williams at Farrah Franklin, na nangangahulugan na sina Luckett at Roberson ay napalitan na. Hindi nagtagal ay umalis na rin si Luckett at Roberson sa grupo. Nawala rin si Franklin sa grupo pagtapos ng limang buwan, dahil na rin sa hindi na rin siya kasama sa mga promosyon at konsiyerto. Sinabi niya ang kanyang pag-alis ay dulot na rin ng negatibong pakiramdam niya sa grupo na dulot ng iringan.

Pagkatapos maubo ang huling lineup, ang trio ay nirekord ang "Independent Women Part I", na lumabas sa soundtrack ng pelikula noong 2000 na Charlie's Angels. Ito ang kanilang naging best-charting single, at nag#1 sa official U.S. singles chart ng labing isang linggong magkakasunod. Ang tagumpay na ito ang nagpatibay sa bagong grupo at nagdala sa kanila pataas sa kasikatan. Sa huling bahagi ng taong din iyon, inurong na nila Luckett at Roberson ang kanilang kaso laban sa kanilang dating kagrupo, habang tuloy pa rin ang demanda laban kay Mathew, na natapos sa pagsang-ayon na ihinto na ang iringan sa harap ng publiko. Ang ikatlong ng Destiny's Child, ang Survivor, ay ang nagsabi sa mga kaguluhang kanilang dinaanan, na sinimulan ng unang single nilang Survivor, na naging sagot sa kanilang mga karanasan. Ang tema ng Survivor, sa kabilang banda ay nagdulot kanila Luckett at Roberson upang isampa muli ang kanilang kaso, dahil sa paniwala nilang ang awit ay panama sa kanila.  Subalit naayos din ito noong Hunyo 2002.  Samantala, ang album ay inilabas noong Mayo 2001, na nag-#1 sa U.S. Billboard 200 na may nabentang 663,000 kopya. Ang parehong album ay naglabas din ng isa pang # 1 hit, "Bootylicious".

 Solo at Pagbuo ng Karera 
Habang si Knowles ay kasama ng Destiny's Child, siya ay lumalabas din bilang artistang solo. Noong 2002, si Knowles ay kasama ng rapper na si Amil sa "I Got That". Noong unang bahagi ng 2001, habang tinatapas ng Destiny's Child ang Survivor, nakuha ni Knowles ang pangunahing papel sa pelikulang pantelebisyon sa MTV, ang Carmen: A Hip Hopera, kasama ang mga artistang sina Mekhi Phifer. Set in Philadelphia, the film is a modern interpretation of the 19th century opera Carmen by French composer Georges Bizet.

Noong 2002, kasama si Knowles sa komedyang pelikulang Austin Powers in Goldmember, na gumanap bilang Foxxy Cleopatra katambal si Mike Myers. Humakot sa takilya ang pelikula, na kumita ng mahigit sa $73.1 milyon sa unang linggo nito. Nirekord ni Knowles ang kanyang unang solong single, ang "Work It Out", para sa soundtrack ng pelikula. Sa sumunod na taon, si Knowles ay gumanap din katambal si Cuba Gooding, Jr. sa pelikulang The Fighting Temptations, at nirekord ang "Fighting Temptation", kasama ang babaeng rapper na si Missy Elliott, MC Lyte, at Free para sa soundtrack nito.

Sa parehong taon din, ay tinampok siya sa sikat na single ng kanyang boyfriend na si Jay-Z sa awit na "'03 Bonnie & Clyde". Nagrekord din siya ng kanyang bersiyon ng awit ni 50 Cent na "In Da Club" at inilabas noong Marso 2003. Inawit din niya kasama si Luther Vandross ang duet na "The Closer I Get to You", na orihinal na nirekord ni Roberta Flack at Donny Hathaway noong 1977. Ang kanilang bersiyon ay nanalo ng Grammy Award par sa Pinakamahusay na Pagtatanghal ng R&B ng Duo o ng Grupo na may Vocals noong sumunod na taon, at ang awit ni Vandross na "Dance with My Father", kung saan tampok din sa Knowles, ay nanalo ng Pinakamahusay na Pagtatanghal R&B ng isang Lalaki.

 Dangerously in Love (2003) 

Pagkatapos ilabas ni Williams at Rowland ang kanilang mga gawang solo, Inilabas ni Knowles ang kanyang unang solo album, ang Dangerously in Love, noong Hunyo 2003. Ito ay tinampukan ng maraming mga pinagsama-samang musika, na kinapapalooban ng mga pinagsamanang awit na uptempo at slow jam. Nag#1 ang album sa Billboard 200, na nakabenta ng 317,000 kopya sa unang linggo nito. Pinatunayan din itong 4x na platinum noong 5 Agosto 2004 ng Recording Industry Association of America, at ang album ay nakabenta ng 4.2 milyong kopya sa Estados Unidos. Inilabas bilang pangunahing single ng album ang awit na "Crazy in Love", na nagtatampok ng panauhing rapper ni Jay-Z. Naging malaking hit ito noong tag-araw, na nagtagal sa # 1 sa Billboard Hot 100 sa walong linggong magkakasunod  at nagtop sa karamihan ng mga tsart sa bundo. Naging matagumpay din si Knowles sa Gran Britanya, na sabay sabay na nag-top ang kanyang single at album sa tsart doon. Ang "Crazy in Love" ay naging ikaapat na pinakamabentang single sa Estados Unidos noong 2003. Ang "Crazy in Love" ay nasertipikahang ginto ng Recording Industry Association of America at kinunsidera bilang "proudest moment" ng album.

Sa pagtatapos ng tag-araw, "Baby Boy", ang ikalawang single mula sa Dangerously in Love na kung saan kasama ang mang-aawit ng dancehall na si Sean Paul, ay nagsimulang akyatin ang mga tsart. Ito rin ay isa sa mga naging sikat na awit noong 2003, kung saan ay pinatugtog sa halos lahat ng mga radyo sa Estados Unidos at nagtagal ng siyam na linggo bilang pang-unang awit sa BillboardHot 100—isang linggong mas matagal kaysa sa "Crazy in Love".
 Ang "Baby Boy" nasertipikahang bilang isang platinum na single ng Recording Industry Association of America. Ang "Me, Myself and I" ay inilabas bilang kanyang ikatlong single at ang Dangerously in Love''' ay ang ikapat at ang kanyang huling single, ang "Naughty Girl", ay inilabas noong kalagitnaan ng 2004. Ang parehong dalawang huling single niya ay nagawang mapasok ang top five ng Billboard Hot 100. Hindi gaya ng "Crazy in Love", ang huling tatlong single ay mas madaling natamasa ang tagumpay, na nagdulot upang ang album ay mabil na umakyat sa mga tsart at upang maabot ang pagiging sertipikadong multi-platinum na album.

Nanalo si Knowles ng limang award sa 2004 Grammy Awards para sa kanyang gawang solo. Ito ay kinabibibilangan ng Pinakamahusay na Babaeng Manananghal ng R&B Vocal para sa "Dangerously in Love 2", Pinakamahusay na Awit R&B para sa "Crazy in Love", at ang Pinakamahusay na Album na Contemporary R&B. Katulad niyang nanalo nang ganito sina Lauryn Hill (1999), Alicia Keys (2002) Norah Jones (2003) and Amy Winehouse (2008). Noong 2004, nanalo siya ng BRIT Award bilang International Female Solo Artist.

 Destiny Fulfilled (2004) at ang paghihiwalay ng grupo 


Noong 2004, plinano ni Knowles ang paglalabas ng pangsunod na album na naglalaman ng ilang mga natirang mga rekording niya mula sa Dangerously in Love. Subalit, ang mga mithiing pangmusika niya ay nagkapuwang dahil na rin sa hindi pagtutugma ng mga iskedyul, kasama na ang rekording nila ng Destiny's Child para sa kanilang huling album. Sa simula ng taong iyon, itinanghal ni Knowles ang pambansang awit ng Estados Unidos sa Super Bowl XXXVIII at Reliant Stadium sa Houston, isang katuparan ng kanyang pangarap noong bata pa lamang siya.

Pagkatapos ng tatlong taong pagtuon ng pansin sa kanyang solong proyekto, sumali muli si Knowles kanila Rowland at Williams para sa Destiny Fulfilled, na inilabas noong Nobyembre 2004. Naabot ng album ang ikalawang puwesto sa Billboard 200, at naglabas ng mga awit na "Lose My Breath", "Soldier", "Girl", at "Cater 2 U" na mga kilalang mga pangunahing rekord. Bilang suporta sa album, ang Destiny's Child ay nagtungo sa kanilang 2005 Destiny Fulfilled ... And Lovin' It World Tour, na nagsimula noong Abril at nagpatuloy hanggang Setyembre. Sa pagpunta nila sa Barcelona, Espanya, ang grupo ay nagpahayag na sila ay maghihiwalay na pagkatapos ng kanilang huling paglalakbay konsiyerto sa Hilagang Amerika. 
Noong Oktubre 2005, ang grupo ay naglabas ng isang compilation album, na pinamagatang #1's kasama ang lahat ng mga nangunang mga awit ng Destiny's Child at ang kanilang mga sikat na awit. Ang koleksiyon ay kinabibilangan din ng tatlong bagong awit, kasama ang "Stand Up for Love". Ang Destiny's Child ay pinarangalan ng isang bituin sa Hollywood Walk of Fame noong Marso 2006. Sila rin ay kinilala bilang pinakamabentang grupong babae sa buong mundo.

Sa pagpapatuloy ng karera niya sa pelikula, nag-co-star si Knowles sa pelikulang The Pink Panther, at pumapel bilang Xania, isang sikat na internasyunal na artista, katambal ni Steve Martin, bilang Inspector Clouseau. Ang pelikula ay inilabas noong 10 Pebrero 2006 at nanguna sa takilya, at kumita ng $21.7 milyong benta ng bilyeta sa unang linggo nito. Ang rekord ni Knowles "Check on It" para sa pelikula, kasama si Slim Thug, ay naabot ang tuktok ng Billboard Hot 100, na naging pinakaunang number-one hit mula sa isang soundtrack.

Sa huling bahagi ng 2005, napigil muli ang paggawa ni Knowles ng kanyang ikalawang album dahil sa nakuha niya ang isang karakter sa Dreamgirls, isang pelikulang hinango sa Dreamgirls na isang palabas musikal sa teatro tungkol sa isang grupong mang-aawit noong dekada '60 na nakabatay sa grupong babae ng Motown na The Supremes. Sa pelikula, ginampanan niya ang papel na hinango kay Diana Ross na si Deena Jones.  Ang pelikula ay inilabas noong Disyembre 2006, na pinagbibidahan nina Jamie Foxx, Eddie Murphy, at Jennifer Hudson. Nagrekord si Knowles ng mangilan ngilang mga awit para sa soundtrack ng pelikula, kasama na ang orihinal na awit na "Listen". Noong 14 Disyembre 2006, si Knowles ay nanomina para sa dalawang Golden Globe Award para sa pelikula, ang Best Actress - Motion Picture Musical or Comedy and Best Original Song for "Listen". Ang pelikula ay nanalo ng dalawang 2007 Academy Awards.

 B'Day (2006) 


Inspirado sa kanyang papel sa Dreamgirls, sinimulang gawin ni Knowles ang kanyang ikalawang album na kahit na walang ispesipikong plano, at kasamang muli sa pagbuo ng album ang mga dating mga tumulong sa kanya, kasama si Rich Harrison, Rodney Jerkins at Sean Garrett, sa Sony Music Studios sa Lungsod ng New York. Nakumpleto sa loob ng tatlong linngo, siya ay nag-co-wrote at nag-co-produs sa halos lahat ng mga awit na kasama sa album.

Ang B'Day ay inilabas sa buong mundo noong 4 Setyembre 2006 at 5 Setyembre 2006 sa Estados unidos para tumapat sa pagdiriwang ng ikadalawangput limang kaarawan niya. Nagsimula ang album sa pinakaunang pwesto sa Billboard 200, at nakabenta ng mahigit sa 541,000 kopya sa unang linggo nito, ang kanyang pinakamataas na marka ng benta sa unang linggo nito bilang isang solong mang-aawit. Ang album din ang ikatlong pinakamataas ang kabuuang benta noong 2006, at napatunayang tatlong ulit na platinum sa Estados Unidos ng Recording Industry Association of America.

Inilabas ng album ang single na "Déjà Vu"na nag-number one sa Gran Britanya, ang pangunahing single sa album, na kinabibilangan ni Jay-Z, ang "Ring the Alarm", ang ikalawang single, ay naging pinakamataas agad ang nakuha sa tsart pagkalabas, na nag-umpisa agad sa ikalabindalawang posisyon sa Billboard Hot 100. Sa labas ng Hilagang Amerika, ang "Irreplaceable"  ay inilabas noong Oktubre 2006 bilang ikalawang single mula sa album. Gaya ng "Baby Boy", ang single ay nakatanggap ng maraming pagsasasahimpapawid. na nakatulong upang ito ay umarangkada sa pang unang pwesto. Nanguna ang "Irreplaceble" sa Billboard Hot 100 sa loob ng sampung magkakasunod na linggo, na naging dahilan upang maging ika-apat na nangunang single ni Knowles. Sinira nito ang rekord na nagawa ng "Baby Boy", subalit hindi ito pinalad na tapatan ang nakamit ng awit ng Destiny's Child na "Independent Women Part I".

Inilabas muli ni Knowles ang B'Day noong 3 Abril 2007 bilang isang edisyong deluxe, pitong buwan pagkatapos ilabas ang orihinal na bersiyon. Ang bagong bersiyon ay kinapapalooban ng mga bagong awit, kasama na ang "Beautiful Liar", isang duet kasama ang Latinang si Shakira. Ang awit ay gumawa ng kasaysayan sa Billboard, nang ito ay tumalon mula sa ikasiyamnaput apat na puwesto papuntang sa ikatlong puwesto sa Hot 100 noong Abril 2007; at ang "Amor Gitano", isang duet sa Mehikanong mang-aawit na si Alejandro Fernández, na ginamit bilang theme song para sa telenobelang Kolombianang, ang Zorro: La Espada y la Rosa. Kasama rin sa bagong bersiyon ng B'Day ay ang mga bersiyong Espanyol ng mga awit na "Beautiful Liar", "Irreplaceable", at "Listen".

 2008–10: Pag-aasawa, I Am... Sasha Fierce at pagpapahinga 

Noong 4 Abril 2008, pinakasalan ni Knowles si Jay-z sa Lungsod ng Bagong York. Inihayag niya sa publiko ang kanilang pagpapakasal sa pamamagitan ng isang pagbubukas na video sa pagtitipon sa pakikinig sa kanyang ikatlong studio album, ang I Am... Sasha Fierce, sa Sony Club sa Manhattan noong 22 Oktubre 2008. Inilabas ang I Am... Sasha Fierce noong 18 Nobyembre 2008 sa Estados Unidos. Sinabi ni Knowles na ang Sasha Fierce ay ang pangalan ng persona na kanyang inaangkin kapag siya ay nagtatanghal sa entablado. Ang album ay pinangunahan ng paglabas ng dalawang single nito, ang "If I Were a Boy" at "Single Ladies (Put a Ring on It)".  Habang ang "If I Were a Boy" ay nanguna sa ilang mga tsart sa buong mundo, karamihan ay sa mga bansang Europeo, ang "Single Ladies (Put a Ring on It)" naman ay nanguna sa tsart ng Billboard Hot 100 ng apat na magkakasunod na linggo, na dahilan upang ito ang maging ika-limang nangunang single niya sa Estados Unidos.

Lumabas si Knowles sa pelikulang musikal na Cadillac Records, kung saan naging tauhan si Knowles at ginampanan ang papel ng sikat na mang-aawit ng blues na si Etta James. Ang kanyang pagganap sa pelikula ay pinuri ng mga kritiko at ang awit na "Once in a Lifetime", isang kolaborasyon kasama si Scott McFarnon, ay nanomina para sa Grammy at Golden Globe. Lumabas din si Knowles kasama sina Ali Larter at Idris Elba, sa isang pelikulang thriller na pinamagatang Obsessed. Ang pelikula napatunayang tagumpay sa takilya at inilabas sa Estados Unidos noong 24 Abril 2009, ang pelikula ay kumita ng $11.1 milyon sa unang araw ng labas nito at natapos ang unang linggo nito na nasa unang posisyon, na may kabuuang kita na $28.6 milyon.

Ang "Halo", ang ika-apat na single mula sa I Am... Sasha Fierce, na naabot ang pinakamataas na posisyon nito sa ikalimang posisyon, na naging ika-12 awit ni Knowles sa Top 10 single on the Hot 100 bilang solo mang-aawit. Dahil dito, si Knowles ang naging babaeng mang-aawit ng dekada na may pinakamaraming Top 10 single on the Hot 100.

Inihayag ni Knowles na siya ay magpapahinga muna sa kanyang karera sa musika sa katapusan ng Enero 2010-na ipinayo ng kanyang ina— ("to live life, to be inspired by things again"). Noong kasagsagan ng kanyang pagpapahinga, nagtapos na rin ang pagiging magkasosyo nila ng kanyang ama. Dinalaw ni Knowles ang Mahabang Muog ng Tsina, Piramide ng Ehipto, kasama rin ang ilang mga museo at mga mga baley (ballets) Sumali rin siya sa Hope for Haiti Now: A Global Benefit for Earthquake Relief at pinangalanang opisyal na mukha ng limitadong edisyon ng mga T-shirt na "Fashion For Haiti". Noong 5 Marso 2010, binuksan ni Knowles at ng kanyang ina na si Tina, ang Beyoncé Cosmetology Center sa Brooklyn Phoenix House. Ang programa ay nag-aalok ng pitong buwan kursong pagsasanay sa kosmetolohiya para sa mga lalaki at babae. Pinagkalooban ng L'Oréal ang sentro ng lahat ng mga produkto nito, at si Knowles, kasama ang kanyang mother, ay nangakong magkakaloob ng $1000,000 taon taon.

2011–12: 4 at pagiging ina

Noong 2011, ilang mga dokumentong nakuha mula sa WikiLeaks ang nagsiwalat na isa si Knowles sa ilang mga nagtanghal sa mag-anak ng pinunong si Muammar Gaddafi at nakatanggap ng napakalaking halaga upang magtanghal. Ininulat ng Rolling Stone na hinihikayat sila ng industriya ng musika na isauli ang salapi na kanilang kinita mula sa konsiyerto. Isang tagapagsalita ni Knowles ang nagsabi sa The Huffington Post na ipinagkaloob na ni Knowles ang salapi sa Clinton Bush Haiti Fund. Sa huling bahagi ng taon, siya ay naging kauna-unahang solong babae na pumasok sa pambungad ng Pyramid stage sa 2011 Glastonbury Festival sa loob ng dalawampung taon at kinilalang "Pinakamataas na Bayad sa isang Tagapagtanghal bawat Minuto sa Daigdig", na kumita ng £ 1.25 milyon sa limang kantang pagtatanghal sa pribadong pagdiriwang ng Saucytime.com ng Bagong Taon noong 2010 sa pulo ng St. Barts ng Saucytime.com. Noong Abril 2011, nakisanib pwersa si Knowles sa Unang Ginang ng E.U Michelle Obama at sa Pambansang Kapisanan ng Pundasyon ng Edukasyon ng mga Brodkaster (National Association of Broadcasters Education Foundation), upang makatulong sa pagpapalakas ng kampanya ng Unang Ginang laban sa child obesity sa tulong ng single na "Get Me Bodied".

Inilabas noong 28 Hunyo 2011 ang ika-apat na studio album 4 ni Knowles sa Estados Unidos. Nakabenta ang 4 ng 310,000 sipi sa unang linggo nang paglabas nito, na nagbigay kay Knowles ng ika-apat na magkasunod na number one na album sa Estados Unidos. Ito ang naging dahilan upang siya ang maging ikatlong babaeng artista na maging numero uno ang apat na studio album sa kasaysayan ng Billboard chart. Sinundan ito ng paglabas ng dalawang single na  "Run the World (Girls)" at "Best Thing I Never Had", na naparehong nakakuha ng katamtamang tagumpay. Ang ika-apat na single ng alubm na "Love on Top"  ay naging matagumpay sa Estados Unidos."Love on Top" spent seven consecutive weeks at number one on the Hot R&B/Hip-Hop Songs chart:

Inihayag ni Knowles sa 2011 MTV Video Music Awards na sila ay magkakaanak na ni Jay-Z pagkatapos niyang itanghal ang "Love On Top". Umani ng rekord ang pagpapahayag niya na siya ay buntis sa Guiness World Record ng pinakamaraming bilang ng tweet bawat segundo sa twitter para sa isang palabas, na nakatanggap ng 8,868 mga tweets bawat segundo at ang "Beyonce pregnant" ang naging pinakahinanap sa Google mula 29 Agosto 2011 hanggang 4 Setyembre 2011. Iniulat ng MTV na ang pagtatanghal ni Knowles ng "Love on Top" at ang pagpapahayag na siya ay nagdadalang tao sa patimpalak ang tumulong sa 2011 MTV Video Music Award na maging pinakapinanood na palabas sa kasaysayan ng MTV, na pinanood ng 12.4 milyong katao. Nagbunga rin ng pagtaas sa benta ng mga album ni Knowles ang pagpapahaya na siya ay buntis, lalo na ang album na 4.

Ipinanganak ni Knowles ang kanyang anak na babae na si Blue Ivy Carter noong 7 Enero 2012 sa Lenox Hill Hospital sa Bagong York na nakailalim sa mahigpit na seguridad. Dalawang araw makalipas, inilabas ni Jay-Z sa kanyang websayt na Lifeandtimes.com ang "Glory", isang awit na inihandog niya sa kanyang anak. Nilalaman ng awitin ang mga paghihirap na pinagdaanan nila Knowles, kasama ang pagkakalaglag nang unang pinagdadalang tao ni Knowles bago kay Blue Ivy. Ang mga iyak ni Blue Ivy ay isinama sa huling bahagi ng awit, at opisyal siyang itinala bilang B.I.C.

2013: Beyoncé 
Noong Enero 2013, inilabas ng Destiny's Child ang Love Songs, isang compilation album ng mga awiting temang romantiko mula sa kanilang mga naunang mga album at kabilang ang kanilang bagong awit, ang "Nuclear". Inawit ni Knowles ang pambansang awit ng Estados Unidos noong ikalawang inagurasyon ni Pangulong Barack Obama sa Washington D.C. Noong sumunod na buwan, nagtanghal si Knowles sa Super Bowl XLVII halftime show, na ginanap sa Mercedes-Benz Superdome sa New Orleans, na nagkamit ng Emmy Award para sa Best Outstanding Light Design. Ang pagtatanghal niya ang naging ikalawang pinakamaraming nagtweet tungkol sa isang pangyayari sa kasaysayan na may 268,000 tweet bawat minuto. Noong ika-55 na Grammy Awards, napanalunan ni Knowles ang Best Traditional R&B Performance para sa awiting "Love on Top".

Noong Abril, nagtungo sina Knowles at Jay-Z sa Cuba para sa pagdiriwang ng kanilang ikalimang taong anibersaryo ng kasal, ang kanilang pagbisita sa bansa ay nagdulot pagsisiyasat sa tatlong kasapi ng Kongreso ng Estados Unidos na kaanib ng Partido Republikano dahil sa maaaring magdulot ng paglabag sa embargo ng Estados Unidos sa Cuba.

 Iba pang pinagkakaabalahan 
 House of Deréon 
Si Knowles at ang kanyang ina ay ipinakilala ang House of Deréon noong 2005, isang uri ng kontemporaryong linya ng damit na pambabae. Ang konsepto ay naisip ng tatlong henerasyon ng babae sa kanilang pamilya, na ang pangalan Deréon upang pag-alala sa lola ni Knowles, si Agnèz Deréon. Ayon kay Tina Knowles, ang kabuuang estilo ng kanyang mga damit ay nagpapakita sa panlasa ni Beyoncé sa mga damit at estilo. Inilunsad noong 2006, ang mga produkto ng House of Deréon ay nakatanggap ng pagpapamalas sa publiko noong kasagsagan ng palabas ng grupo noong tour ng Destiny Fulfilled. Ang tindahan nito, na makikita sa halos lahat ng estado sa Estados Unidos at mga lalawigan sa Canada, ay nagtitinda ng mga damit pangisports, pantalon, kasama na ang mga fur, mga panglabas na damit, mga karagdagang gamit gaya ng mga bag, at mga sapatos.

Tinuligsa ng organisasyong pangkarapatang panghayop na People for the Ethical Treatment of Animals (PETA) si Knowles sa pagsusuot ng mga damit na may balahibo ng hayop sa kanyang mga linya ng damit. Ang organisasyon ay nagpadala ng mga liham sa kanya, na umaapela na ihinto na ang paggamit ng balahibo ng hayop sa kanyang mga damit. Sa isang insidente, bumuo ng isang hapunan ang PETA para sa kanya kasama ang mga tagahanga nito, na sa katunayan ay kasabwat mula sa organisasyon. Kinompronta si Knowles ng isang kinatawan ng PETA, kung saan ay pinalabas din pagkatapos pumagitan ni Tina Knowles. Ang insidente ay nagresulta sa magkahalong reaksiyon; Hindi sumagot sa isyu si Knowles.

 Personal na buhay 

Noong panahong ng kaguluhan ng Destiny's Child noong 2000, inamin ni Knowles noong Disyembre 2006 na siya ay nakaranas ng depresyon dahil pagkakaipon ng mga away: ang napublikong pag-alis ninan LeToya Luckett at LaTavia Roberson, na pinagkaguluhan ng media, kritiko at mga blog kung ano ang sanhi ng pag-alis ng dalawa, at ang pag-iwan sa kanya ng matagal na niyang kasintahan (katipan na simula noong siya pa ay 12–19 taon gulang).

Sa pinakamalalang bahagi ng kanyang depresyon, na tumagal ng ilang taon, si Knowles ay nagkukulong sa kanyang silid tulugan ng ilang mga araw at tumatangging kumain ng kahit ano. Sinabi ni Knowles na nahihirapan siyang sabihin sa iba ang kanyang depresyon dahil kapapanalo lang ng mga panahon iyaon ng Destiny's Child ng kanilang unang Grammy Award at siya ay nangangamba na walang maniwala sa kanya

Simula pa noong 2002, si Knowles ay may relasyon na sa rapper na si Jay-Z, kung saan siya nakipagtulungan ng ilang beses. May mga alingawngaw na umiikot tungkol sa kanilang relasyon pagkatapos siyang itampok sa "'03 Bonnie & Clyde". Kahit na patuloy ang mga alingawngaw tungkol sa kanilang relasyon, sila ay nanatiling tahimik tungkol doon. Noong 2005, nagsimulang kumalat ang balita tungkol sa kasal ng magkasintahan. Tinapos ni Knowles ang mga haka-haka at sinabing sila ni Jay-Z ay hindi pa nga engaged. When asked again about the subject in Setyembre 2007, Jay-Z replied, "One day soon—let's leave it at that."  Ayon kay Laura Schreffler, manunulat ng magasing OK!, "Sila ay labis na pribadong mga tao".

Noong 4 Abril 2008, kinasal si Knowles at Jay-Z sa Lungsod ng Bagong York. Naging laman ito ng publiko noong 22 Abril 2008, subalit hindi sinapubliko ni Knowles ang kanyang singsing pangkasal hanggang siya ay lumabas sa konsiyertong Fashion ROcks noong 5 Setyembre 2008, sa Lungsod ng Bagong York. Ibinunyag din Knowles ang kanilang kasal sa isang pambungad na montage video sa isang pagtitipon para sa I Am... Sasha Fierce sa Manhattan's Sony Club.

Politika

Kaibigan nina Knowles at Jay-Z si Pangulong Barack Obama at Unang Ginang Michelle Obama. Itinanghal ni Knowles ang "America the Beautiful" sa inagurasyon ni Barack Obama noong 2009, pati ang "At Last" noong unang inaguaral dance sa Neighborhood Ball. Nag-upload si Knowles sa ng mga larawan ng kanyang balota sa Tumblr, na kumukumpirma na siya ay bumoto at sumuporta sa Partidong Demokratiko ng Estados Unidos at hinikayat na gayahin din siya ng iba. Itinanghal din ni Knowles ang pambasang awitin ng Estados Unidos sa iklawang inagurasyon ni Barack Obama.

 Diskograpiya 

Mga Studio album
 Dangerously in Love (2003)
 B'Day (2006)
 I Am... Sasha Fierce (2008)
 4 (2011) 
 Beyoncé (2013)
 Lemonade (2016)
 Renaissance (2022)
 Cowboy Carter (2024)
Mga Soundtrack sa Pelikula
 Carmen: A Hip Hopera (2001)
 Austin Powers in Goldmember (2002)
 The Fighting Temptations (2003)
 The Pink Panther (2006)
 Dreamgirls (2006)
 Cadillac Records (2008)

Mga nilabas na Video
 Live at Wembley (2004)
 BET Presents Beyoncé (2006)
 Beyoncé The Ultimate Performer (2006)
 B'Day Anthology Video Album (2007)
 The Beyoncé Experience Live (2007)
 I Am... Yours: An Intimate Performance at Wynn Las Vegas (2009)

 Filmograpiya 
 Carmen: A Hip Hopera (2001)
 Austin Powers in Goldmember (2002)
 The Fighting Temptations (2003)
 The Pink Panther (2006)
 Dreamgirls (2006)
 Cadillac Records (2008)
 Wow! Wow! Wubbzy!: Wubb Idol (2009)
 Obsessed (2009)
 Life Is But a Dream (2013)
 Epic'' (2013)

 Mga Tour at mga Revue 

Mga konsiyertong tour
Dangerously in Love Tour (2003)
Verizon Ladies First Tour (2004)
The Beyoncé Experience (2007)
I Am... World Tour (2009–10)
The Mrs. Carter Show World Tour (2013)

Mga Revue
I Am... Yours (2009)
4 Intimate Nights with Beyoncé (2011)
Revel Presents: Beyoncé Live (2012)

 Sanggunian 

 Mga Kawing panlabas 

 Official American website 
 Official British website 


 Official Fan Site 

Kategorya:Beyoncé Knowles
Knowles
Knowles
Knowles
Knowles
Kategorya:Ipinanganak noong 1981